महिलाओं के लिए रहेंगे अलग से शौचालय
लोक संस्कृति के पर्व भगोरिया के दौरान मेलास्थल पर महिलाओं के लिए प्रशासन अलग से शौचालय की व्यवस्था करेगा। ताकि उन्हें परेशान न होना पड़ा। उत्कृष्ट व्यवस्था करने वाले तीन जनपद सीईओ को पुरस्कृत किया। मेले में शस्त्र और धारदार हथियार लाने पर पूरी तरह से पाबंदी रहेगी। आदेश का उल्लंघन करने वाले के खिलाफ कानूनी कार्रवाई की जाएगी।
शनिवार शाम भगोरिया पर्व को लेकर हुई प्रशासन व पुलिस की संयुक्त बैठक में यह निर्णय लिए गए। कलेक्टर आशीष सक्सेना ने कहा मेले में हजारों की तादाद में महिलाएं भी आती है। उनके लिए मेलास्थल पर अस्थायी शौचालय जरूर बनवाएं। शौचालय साफ-सुथरे होने चाहिए। उन्होंने कहा जिस जनपद क्षेत्र के शौचालय की व्यवस्था सबसे अच्छी होगी वहां के सीईओ को पुरस्कृत करेंगे। पहले पुरस्कार के रूप में 30 हजार, द्वितीय पुरस्कार के रूप में 20 हजार व तृतीय पुरस्कार के रूप में 10 हजार रुपए प्रदान किए जाएंगे। वहीं जिनके शौचालय की व्यवस्था खराब रहेगी, उन्हें अर्थदण्ड से दण्डित किया जाएगा। भगोरिया उत्सव के दौरान डॉक्टर की व्यवस्था करने के लिए कलेक्टर ने सीएमएच डॉ. अरुण कुमार शर्मा को निर्देश दिए। बैठक में एसपी महेशचं जैन, जिला पंचायत सीईओ अनुराग चौधरी, एडीएम दिलीप कापसे, सहायक आयुक्त शकुंतला डामोर सहित अन्य विभागों के अधिकारी मौजूद थे।
कलेक्टर ने ली भगोरिया बैठक ।
शस्त्र व धारदार हथियार पर रहेगा प्रतिबंध
कलेक्टर एवं जिला दंडाधिकारी आशीष सक्सेना ने जिले में 6 से 12 मार्च तक होने वाले भगोरिया उत्सव के दौरान कानून एवं शांति व्यवस्था बनाए रखने के लिए आयोजन के दौरान शस्त्र एवं धारदार हथियार लेकर चलने पर प्रतिबंधात्मक आदेश जारी किए हैं।
भगोरिया मेेला
hin_Deva hin_Deva hin_Deva hin_Deva hin_Deva hin_Deva bho_Deva